Title: MINISTERSTVO DOPRAVY, PÔŠT
Author: OI
Last saved by: agenda0
Company: MDPT SR

Predkladacia správa

Pri prerokovaní Návrhu východísk štátneho rozpočtu na rok 2002 prijala vláda SR uznesenie vlády SR č. 525 z 13. júna 2001, ktorým schválila návrh východísk štátneho rozpočtu na rok 2002 a rozdelenie výdavkov na vybrané priority a limity výdavkov štátneho rozpočtu rozpočtových kapitol na rok 2002 uvedené v prílohe uznesenia.

Týmto uznesením vláda SR uložila všetkým ministrom a správcom rozpočtových kapitol, okrem iných úloh, aj úlohu D. 29 podľa ktorej bolo potrebné predložiť návrh na zrušenie úloh z uznesení vlády SR, na ktoré nebude možné zabezpečiť rozpočtové krytie v roku 2002.

Termín plnenia tejto úlohy bol určený do 30. septembra 2001.

Vzhľadom na to, že ešte v tomto termíne nebol ukončený proces schvaľovania vládneho návrhu zákona o štátnom rozpočte na rok 2002 v Národnej rade SR nepredložilo Ministerstvo dopravy, pôšt a telekomunikácií do vlády SR žiadny návrh na zrušenie uznesení vlády SR, ktoré zakladali nárok na štátny rozpočet v roku 2002. Súčasne je nutné zdôrazniť, že uznesenia vlády SR ktoré určitým spôsobom kvantifikujú nároky na štátny rozpočet vychádzajú z dlhodobých koncepčných materiálov, ktoré zakladajú nároky na štátny rozpočet v dlhšom časovom horizonte a pokrývajú reálne, odôvodnené potreby tej ktorej činnosti resp. organizácie (problematika železničnej dopravy, programy výstavby cestnej siete, výstavbe diaľničnej infraštruktúry a rýchlostných komunikácií, plány regionálneho rozvoja na trojročné časové obdobie atď).

V priebehu mesiaca október vykonal kontrolný útvar Úradu vlády SR kontrolu s cieľom zistiť vecné a časové plnenie úloh vyplývajúcich z uznesení vlády SR. Kontrola konštatovala, že napriek uvedeným argumentom, je úloha v danom termíne nesplnená. Nesplnenie tejto úlohy bolo konštatované aj v „Správe z kontroly plnenia úloh z uznesenia vlády SR splatných v III. štvrťroku 2001, so zameraním na kontrolu použitia a zúčtovania finančných prostriedkov z rezervy predsedu vlády SR“, ktorá bola prerokovaná vo vláde SR dňa 10. januára 2002. Uznesením vlády SR č. 31 k tejto správe bola prijatá úloha B1.“zabezpečiť splnenie úloh, ktoré boli podľa výsledkov kontroly nesplnené, v náhradnom termíne, resp. v prípade objektívnych dôvodov predložiť na rokovanie vlády návrh na ich zrušenie“ s termínom do 28.februára 2002.

Vzhľadom na uvedené skutočnosti predkladáme vláde SR návrh na zrušenie úlohy D. 29 z uznesenia vlády SR č. 525 zo 13. júna 2001, pre Ministerstvo dopravy, pôšt a telekomunikácií.